2.ลักษณะการประกอบธุรกิจ

ความเป็นมาของบริษัท

บริษัทได้เริ่มประกอบธุรกิจโรงพยาบาล เมื่อวันที่ 1 เมษายน 2518
เริ่มเปิดรักษาผู้ป่วยอย่างเป็นทางการเมื่อวันที่ 30 เมษายน 2524 ภายใต้ชื่อ
“โรงพยาบาลบำรุงราษฎร์”

ปี2540 สมเด็จพระเทพรัตนราชสุดาสยามบรมราชกุมารี ได้เสด็จมาเปิดอาคารใหม่ของโรงพยาบาล
เมื่อวันที่ 15 มกราคม 2540 อาคารแห่งนี้สามารถรองรับผู้ป่วยในได้ 554 เตียง
และดำเนินงานโดยบริษัท บำรุงราษฎร์ เมดิคอล เซ็นเตอร์ จำกัด
โดยบริษัทโรงพยาบาลบำรุงราษฎร์ จำกัด (มหาชน) ได้โอนผลการดำเนินงาน, พนักงาน
ตลอดจนทรัพย์สินบางส่วน ให้แก่บริษัท บำรุงราษฎร์ เมดิคอล เซ็นเตอร์ จำกัด ตั้งแต่วันที่ 1
มกราคม 2540 และบมจ.โรงพยาบาลบำรุงราษฎร์ มีฐานะเป็น HOLDING COMPANY ถือหุ้นร้อยละ
95 ในบริษัท บำรุงราษฎร์ เมดิคอล เซ็นเตอร์ จำกัด

ปี2541 บริษัท บำรุงราษฎร์ เมดิคอล เซ็นเตอร์ จำกัด
ได้ขยายการบริการเพื่อตอบสนองผู้ใช้บริการให้มากยิ่งขึ้น อาทิเช่น ศูนย์การแพทย์ นวบุตร
บำรุงราษฎร์ , ศูนย์หลอดเลือดสมอง ศูนย์เลเซอร์สายตาบำรุงราษฎร์ นอกจากนี้ยังได้เปิดคลินิคชื่อ
บำรุงราษฎร์ นิชดา ฟามมิลี่ เฮลธ์ คลินิก ตั้งอยู่ในบริเวณ นิชดา ธานี ถนนงามวงค์วาน
ให้บริการตรวจรักษาโรคทั่วไป

ปี2542 บริษัทบำรุงราษฎร์ เมดิคอล เซ็นเตอร์ จำกัด ประสบความสำเร็จ
โดยได้เป็นโรงพยาบาลแห่งแรกในประเทศไทยที่ได้รับการรับรองคุณภาพมาตรฐาน ISO9002
และการรับรองคุณภาพโรงพยาบาล (Hospital Accreditation) ในปี 2542

ปี 2543
บริษัทฯและบริษัทย่อยประสบผลสำเร็จในการปรับโครงสร้างหนี้กับสถาบันการเงินทั้งในประเทศและต่างประเทศ
การปรับโครงสร้างหนี้ของบริษัทฯ ได้แก่การแปลงหนี้บางส่วนเป็นทุน
การโอนทรัพย์สินเพื่อชำระหนี้และการออกหุ้นกู้แปลงสภาพ
สำหรับการปรับโครงสร้างหนี้ของบริษัทย่อยเป็นการแปลงหนี้เป็นทุนและขยายระยะเวลาการชำระหนี้รวมถึงการปรับอัตราดอกเบี้ยเงินกู้
และในเดือน มิ.ย 2543
บริษัทฯได้ขายเงินลงทุนทั้งหมดในบริษัทโรงพยาบาลบำรุงราษฏร์ระยองจำกัด

ปี2544บริษัทฯได้ลงทุนกับสถาบัน La Clinique De Paris
ซึ่งเป็นสถาบันทางการแพทย์ที่มีความเชี่ยวชาญเป็นพิเศษด้านการป้องกันและรักษาเพื่อชลอความเสื่อมของร่างกาย
โดยร่วมกันเปิดศูนย์ส่งเสริมสุขภาพVitalife
เพื่อให้บริการการดูแลป้องกันสุขภาพโดยใช้วิทยาการทางการแพทย์สมัยใหม่ช่วยในการรักษาโดยเปิดให้บริการเมื่อวันที่
28 สิงหาคม 2544

โรงพยาบาลบำรุงราษฎร์ได้รับประกาศนียบัตรรับรองคุณภาพมาตรฐาน ISO 14001
ด้านการบริหารจัดการสิ่งแวดล้อม
อีกทั้งยังเป็นโรงพยาบาลแห่งแรกในเอเชียที่ได้รับการรับรองคุณภาพมาตรฐาน ISO 9001:2000
และได้รับการรับรองคุณภาพโรงพยาบาลแห่งประเทศไทย(Thai Hospital
Accreditation-HA)
ทำให้บำรุงราษฎร์เป็นโรงพยาบาลแห่งแรกของประเทศไทยที่ได้รับการรับรองการบริหารจัดการทั้ง
3 คุณภาพมาตรฐาน

ภาพรวมการประกอบธุรกิจของกลุ่มบริษัท

บริษัทฯมีการประกอบธุรกิจในกลุ่มธุรกิจ 3 กลุ่ม คือกลุ่มธุรกิจโรงพยาบาล
กลุ่มธุรกิจการบริการซักรีด และกลุ่มธุรกิจการให้สิทธิการเช่า
โดยมีการแบ่งการดำเนินงานของบริษัทในกลุ่มดังนี้

บริษัทโรงพยาบาลบำรุงราษฎร์ จำกัด (มหาชน)

ธุรกิจโรงพยาบาล ธุรกิจการบริการซักรีด ธุรกิจการให้สิทธิการเช่าที่ดิน

97.45%บริษัท บำรุงราษฎร์เมดิคอลเซ็นเตอร์ จำกัด ^(25%) บริษัท แอล.เอส คลีนนิ่ง
^(99.94%) บริษัท บี .เอช .อเวนิว จำกัด

99.54^(%)บริษัทโรงพยาบาลบำรุงราษฎร์ ขอนแก่น จำกัด

50% บริษัทไวทัลไลฟ์จำกัด

ธุรกิจโรงพยาบาล

บมจ.โรงพยาบาลบำรุงราษฎร์ เป็น HOLDING COMPANY ถือหุ้นร้อยละ 97.45 ในบริษัท
บำรุงราษฎร์ เมดิคอล เซ็นเตอร์ จำกัด ร้อยละ 99.54 ในบริษัทโรงพยาบาล บำรุงราษฎร์
ขอนแก่นจำกัดและร้อยละ 50ในบริษัทไวทัลไลฟ์จำกัด

โรงพยาบาลบำรุงราษฎร์ กรุงเทพ เป็นโรงพยาบาลขนาด 554 เตียง
ที่ให้บริการด้านรักษาพยาบาลอย่างครบวงจร โดยแพทย์ผู้เชี่ยวชาญ
ทุกสาขาพร้อมอุปกรณ์ทางการแพทย์ที่ทันสมัยสำหรับให้บริการทั้งแผนกผู้ป่วยนอก และแผนกผู้ป่วยใน
ตลอด 24 ชั่วโมง

โรงพยาบาล บำรุงราษฎร์ ขอนแก่น ปัจจุบันยังไม่ได้เริ่มดำเนินการ

บริษัทไวทัลไลฟ์ จำกัด
เป็นศูนย์ส่งเสริมสุขภาพให้บริการการดูแลป้องกันสุขภาพโดยใช้วิทยาการทางการแพทย์สมัยใหม่

กลุ่มธุรกิจการบริการซักรีด

บริษัท แอล เอส คลีนนิ่ง จำกัด ปัจจุบันหยุดดำเนินการ

กลุ่มธุรกิจการให้สิทธิการเช่า

บริษัท บี เอช อเวนิว จำกัด ปัจจุบันหยุดการดำเนินการ

โครงสร้างรายได้ หน่วย: พันบาท

  ---------------- -------------------------------- ---------------- ----------- ------- ----------- ----- ----------- ----- ----------- -----
  กลุ่มธุรกิจ          ดำเนินการโดย                      % การถือหุ้นของบริษัท ปี 2544              ปี 2543            ปี 2542            ปี 2541      

                                                                     รายได้รวม    %       รายได้รวม    %     รายได้รวม    %     รายได้รวม    %

  โรงพยาบาลเอกชน   บริษัทบำรุงราษฎร์เมดิคอลเซ็นเตอร์จำกัด   97.45            3,039,524   99.92   2,362,892   100   1,883,304   100   1,535,453   100

  ศูนย์สุขภาพ         บริษัทไวทัลไลฟ์ จำกัด                 50.00            2,343       0.08    -           -     -           -     -           -

  สิทธิการเช่าที่ดิน 30  บริษัท บี .เอช .อเวนิว จำกัด          99.94            -           -       -           -     -           -     -           -
  ปี                                                                                                                                      

  โรงพยาบาลเอกชน   บริษัทโรงพยาบาลบำรุงราษฎร์ ขอนแก่น    99.54            -           -       -           -     -           -     100         -
                   จำกัด                                                                                                                  

  รับบริการซักรีด      บริษัท แอล.เอส คลีนนิ่ง               25               -           -       -           -     -           -     -           -

                   รวม                                               3,041,867   100     2,362,892   100   1,883,304   100   1,535,453   100
  ---------------- -------------------------------- ---------------- ----------- ------- ----------- ----- ----------- ----- ----------- -----

เป้าหมายการดำเนินธุรกิจ

บริษัทฯมีความมุ่งมั่นอย่างต่อเนื่องที่จะพัฒนาโรงพยาบาลให้เป็นโรงพยาบาลระดับโลกซึ่งสามารถให้บริการด้านการรักษาพยาบาลในทุกแขนงแก่คนไทยและชาวต่างชาติ
ด้วยกลยุทธ์ดังต่อไปนี้

1.  จัดให้มีการพัฒนาแผนงานอย่างต่อเนื่องโดยผสมผสานความชำนาญในด้านการรักษา
    เข้ากับเครื่องมือที่ทันสมัย

2.  มีการพัฒนาหลักสูตรการศึกษาต่อเนื่องด้านการแพทย์เพื่อเป็นการยกระดับและพัฒนาบุคลากร

3.  มีการบริหารต้นทุนของเวชภัณฑ์และยา
    โดยการเข้าร่วมโครงการนำร่องในการจัดตั้งระบบเครือข่ายการจัดซื้อผ่านพาณิชย์อิเล็คทรอนิคส์

4.  มีการบริหารคุณภาพเพื่อคงไว้ซึ่งความเป็นผู้นำทางด้านคุณภาพตามมาตรฐาน ISO 9001:2000
    ,มาตรฐาน ISO 14001 รวมทั้งมาตรฐานการรับรองคุณภาพโรงพยาบาลแห่งประเทศไทย
    และนอกจากนี้บริษัทยังได้รับการรับรองคุณภาพ Joint Commission International
    Accreditation ในปี 2545 อีกด้วย

5.  มีการพัฒนาระบบสารสนเทศอย่างต่อเนื่องเพื่อให้ความมั่นใจในการบริการแก่ผู้ป่วยอย่างมีประสิทธิภาพ
    และประสิทธิผล

6.  มีการให้บริการทางด้านการรักษาฟรีแก่ผู้ป่วยด้อยโอกาสผ่านมูลนิธิโรงพยาบาลบำรุงราษฎร์

และยังให้ความร่วมมือแก่หน่วยงานการกุศลอื่นอีกด้วย